stanford-oval/wikipedia huggingface dataset:
Luettelo televisiosarjan Transformers: Prime hahmoista
Predaconit

Predaking on Predaconien johtaja, jonka Shockwave kloonasi fossiilisoituneista jäännöksistä ollessaan Cybertronilla. Hän näytti aluksi pelkältä oranssimustalta lohikäärmemäiseltä pedolta, kunnes paljasti osaavansa muuntautua ja puhua. Hän otti käyttöön nykyisen nimensä omaksuakseen Maasta löytyneiden aiempien Predacon-kloonien jäännöksistä kloonattavien yksilöiden komentajuuden. Jaksossa Synteesi hän julistautui itsenäiseksi Decepticoneista hänen saatuaan tietää Megatronin suunnittelleen muiden kloonauksen alla olleiden Predaconien tuhon. Elokuvassa Darksteelin saatua tietää kahdesta muusta elävästä predaconista hän lähtee etsimään heitä. Hän myös kohtaa Unicronin hallitseman Megatronin, jolle häviää, vaikka taisteleekin petona. Unicron jättää hänet kuitenkin henkiin. Myöhemmin hän löytää Darksteelin ja Skylynxin ja voittaa nämä taistelussa, jolloin hänestä tulee heidän johtajansa. Tämän jälkeen he auttavat autobotteja predacon-terroconeja vastaan. Elokuvan lopussa he kostonhimoisina seuraavat Starscreamia Darkmountiin. Jatkosarjassa selviää, että Starscream löysi Darkmountista aseita, joilla tappoi predaconit.
Darksteel muuntautuu sinivalkoiseksi ja oranssiksi kotkan ja karhun yhdistelmäksi. Darksteel ei suhtaudu asioihin vakavasti ja siksi nauraa usein. Hän esiintyy vain elokuvassa Predacons Rising.
Skylynx muuntautuu sinivalkoiseksi ja punaiseksi lohikäärmeeksi. Skylynx on luonteeltaan hyvin itsevarma, eikä aina tottele käskyjä. Hän esiintyy vain elokuvassa Predacons Rising.
Ihmiset > Päähenkilöt > Jack Darby

Jackson "Jack" Darby on 16-vuotias poika, joka työskentelee KO Burgerissa. Kun hän tapasi Autobottisuojelijansa, Arceen, hän suhtautui tähän niin kuin tämä olisi hänelle kuin isosisko. Jack on yleensä erittäin älykäs ja tekee kaikkensa tehdäkseen tyttöihin vaikutuksen.
Ihmiset > Päähenkilöt > Miko Nakadai

Miko Nakadai on 15-vuotiaslähde? japanilaissyntyinen tyttö, joka on innostunut Amerikan popkulttuurista. Hän pitää kovasti sekä metalli- että punk-musiikista. Pelottomana hänellä on hyvä ystävyyssuhde Bulkheadin kanssa. Hän kuitenkin toisinaan hiipii salaa taistelupaikoille Autobottien huomaamatta.
Ihmiset > Päähenkilöt > Raf Esquivel

Rafael "Raf" Esquivel on 12-vuotias, hiljainen ja ujo poika ja se, joka yleensä joutuu paniikkiin vaaran tullen, mutta on aina paikalla, kun Autobotit tarvitsevat ihmisteknologian tuntemusta, mitä Ratchetilla ei ole. Rafin tieto on aina pelastanut niin ihmisiä kuin Autobottejakin. Raf on myös ihmisistä ainut, joka ymmärtää suojelijansa, Bumblebeen, äännähtelyjä.
Ihmiset > Päähenkilöt > Erikoisagentti William Fowler

Erikoisagentti William Fowler on harvoja ihmisiä, jotka ovat ennen sarjan alkua tietäneet Autobottien olosta Maassa. Hän ei haluaisi uskoa, että vain Autobotit voisivat taistella Decepticoneja vastaan. Fowler on ihastunut Jackin äitiin, Juneen.
Ihmiset > Päähenkilöt > Hoitaja June Darby

Hoitaja June Darby on Jackin äiti, joka työskentelee sairaanhoitajana. Hän sai tietää Autoboteista jouduttuaan kerran M.E.C.H.:in ja Airachnidin vangiksi.
Ihmiset > M.E.C.H.

M.E.C.H. on terroristiorganisaatio, joka on kiinnostunut cybertronilaisesta tekniikasta. Ensimmäisellä kaudella he keräsivät vain tietoja transformereista, mutta toisella kaudella he rakensivat oman kauko-ohjattavan transformerin, Nemesis Primen.
Ihmiset > M.E.C.H. > Silas

Leland "Silas" Bishop on M.E.C.H.:in johtaja ja entinen eversti, joka työskenteli Projekti Damokleen kanssa, kunnes erotettiin. Kun Optimus tuhosi hänen ohjaamansa Nemesis Primen, sen jäännökset romahtivat Silasin päälle haavoittaen tätä vakavasti. Jaksossa Inhimillinen tekijä hänen elintoimintonsa yhdistettiin Breakdownin jäännöksiin. Tämän jälkeen hän otti käyttöön uuden nimen, C.Y.L.A.S. eli Kyberneettis-Symbioottinen Laajennus (engl. Cybernetic Life Augmented by Symbiosis) ja surmasi muut M.E.C.H.:in jäsenet ja yritti liittyä Decepticoneihin, mutta hänen epäonnistuttua vakuuttamaan Megatron, Decepticonit vangitsivat hänet. Jaksossa Jano Knock Out testaa Silasiin, joka on yhä robottina, Rachetin jaksossa Vahvempi, nopeampi luomaa ja käyttämää synteettistä energonia, joka teki Rachetista paremman taistelijan, mutta ilkeämmän ja armottomamman. Knock Outin testatessa Silasiin tätä energonia Starscream tulee paikalle ehdottaen, että Silasiin laitettaisiin pimeää energonia, jotta Megatron voisi ohjata tätä kuin nukkea. Se tehdään Knock Outin vastustuksesta huolimatta, mutta Silasista tulee zombimainen vampyyri, joka imee muista boteista energonia tehden myös näistä zombimaisia vampyyrejä. Silas pääsee aluksella pakoon ja vapauttaa Airachnidin, jolta yrittää imeä energonia. Pienen taistelun seurauksena Airachnid tappaa Silasin.
Ihmiset > Muut

Sierra on Jackin ihastus.
Vince on koulukiusaaja, joka haastoi Jackin katuralliin jaksossa Hurjastelua.
Kenraali Bryce on agentti Fowlerin esimies, joka suhtautuu epäluuloisesti Autobotteihin. Nähdään vain jaksossa Kuulustelu, jossa Fowlerin pitää vakuuttaa Bryce siitä, että botit saavat hoidettua Decepticonit ja että henkilövahinkoja sattuisi mahdollisimman vähän tai Fowleria uhkaisi sotaoikeus ja Autobottien tukikohtaa lakkautus. Bryce mainittaan muutamassa muussa jaksossa.
Vogel on New Yorkin metrotyöläinen, joka nähtiin vain jaksossa Tunnelissa ja mainittiin jaksossa Myrkkyä.
Muut

Unicron on olento, jonka veri, pimeä energon, on Megatronin käyttämä energianlähde. Hän on transformerien luojan, Primuksen, ilkeä vastine. Primus 13 alkuperäisen Primen avulla kukisti hänet ja hän jäi leijumaan avaruuteen, kunnes Maa muodostui hänen ympärilleen. Hän heräsi jaksossa Yksi nousee, osa 1 planetaarisen järjestäytymisen seurauksena, mutta Optimus vaivutti hänet takaisin uneen jaksossa Yksi nousee, osa 3. Hän palaa elokuvassa Predacons Rising, jossa ottaa Megatronin ruumiin hallintaansa ja uudistaa sitä. Hän myös kertoo, että Optimus vaivutti uneen vain fyysisen osan. Hän matkaa Cybertronille, jonka haluaa tuhota. Hän kohtaa Bumlebeen, Smokescreenin, Arceen ja Bulkheadin Darkmount-linnassa, mutta nämä onnistuvat pakenemaan. Hän päättää hankivansa lisävoimia, jotta voisi tappaa autobotit. Tämän jälkeen hän löytää Predakingin, jonka voittaa, minkä jälkeen hän katsoo tämän mieleen, josta näkee paikan, jossa on lukuisa predaconien jäännöksiä. Hän matkaa paikalle ja herättää nämä henkiin armeijakseen. Autobotit ja predaconit eivät pysty pidättelemään epäkuolleita predaconeja, kun nämä matkaavat Cybertronin sydämeen. Kuitenkin Optimus onnistuu vangitsemaan Unicronin vatsakipinän ennen kuin predacon-terroconit onnistuvat pääsemään ytimeen asti.
Terrorcon on nimitys kaikista pimeän energonin luomista epäkuolleista transformereista.
Scrapletit ovat pienestä koostaan huolimatta Cybertronin vaarallisimpia tuholaisia, sillä ne syövät metallia, jota transformerit ovat.
Ääninäyttelijät > Alkuperäiset > Sarja

| 0 | 1 | 2 |
| --- | --- | --- |
|  Peter Cullen  | … |  Optimus Prime / Orion Pax, sivuäänet   |
|  Jeffrey Combs  | … |  Ratchet, sivuäänet   |
|  Sumalee Montano  | … |  Arcee, Rafin äiti   |
|  Kevin Michael Richardson  | … |  Bulkhead, Makeshift, Nemesis, sivuäänet   |
|  James Horan  | … |  Wheeljack, sivuäänet   |
|  Nolan North  | … |  Smokescreen, sivuäänet   |
|  Michael Ironside  | … |  Ultra Magnus   |
|  Will Friedle  | … |  Bumblebee   |
|  Frank Welker  | … |  Megatron, Soundwave, sivuäänet   |
|  Steve Blum  | … |  Starscream, Bombshock, sivuäänet   |
|  Daran Norris  | … |  Knock Out, sivuäänet   |
|  Adam Baldwin  | … |  Breakdown   |
|  Gina Torres  | … |  Airachnid   |
|  Tony Todd  | … |  Dreadwing   |
|  David Sobolov  | … |  Shockwave, sivuäänet   |
|  Peter Mensah  | … |  Predaking   |
|  Josh Keaton  | … |  Jack Darby, M.E.C.H.:n kirurgi, Tailgate, sivuäänet   |
|  Tania Gunadi  | … |  Miko Nakadai   |
|  Andy Pessoa  | … |  Raf Esquivel   |
|  Ernie Hudson  | … |  William Fowler   |
|  Markie Post  | … |  June Darby   |
|  George Takei  | … |  Alpha Trion   |
|  John Noble  | … |  Unicron   |
|  Alexandra Krosney  | … |  Sierra   |
|  Clancy Brown  | … |  Silas   |
|  Dwayne Johnson  | … |  Cliffjumper (Pimeys nousee)   |
|  Billy Brown  | … |  Cliffjumper (2. kausi)   |
|  Richard Green  | … |  Skyquake   |
|  David Kaye  | … |  Hardshell, sivuäänet   |
|  Brad Raider  | … |  Vince   |
|  Robert Forster  | … |  kenraali Bryce   |
|  John DiMaggio  | … |  Vogel   |
|  Reggie Bannister  | … |  sivuäänet   |
Ääninäyttelijät > Alkuperäiset > Elokuva

| 0 | 1 | 2 |
| --- | --- | --- |
|  Peter Cullen  | … |  Optimus Prime   |
|  Frank Welker  | … |  Megatron   |
|  Steve Blum  | … |  Starscream, Darksteel   |
|  Jeffrey Combs  | … |  Ratchet   |
|  Will Friedle  | … |  Bumblebee   |
|  James Horan  | … |  Wheeljack   |
|  Michael Ironside  | … |  Ultra Magnus   |
|  Peter Mensah  | … |  Predaking   |
|  Sumalee Montano  | … |  Arcee   |
|  John Noble  | … |  Unicron   |
|  Daran Norris  | … |  Knock Out   |
|  Nolan North  | … |  Smokescreen, Skylynx   |
|  Kevin Michael Richardson  | … |  Bulkhead   |
|  David Sobolov  | … |  Shockwave   |
Ääninäyttelijät > Alkuperäiset > Robots in Disguise

| 0 | 1 | 2 |
| --- | --- | --- |
|  Will Friedle  | … |  Bumblebee   |
|  Peter Cullen  | … |  Optimus Prime   |
|  Jeffrey Combs  | … |  Ratchet   |
|  Kevin Michael Richardson  | … |  Bulkhead   |
|  Steve Blum  | … |  Starscream   |
|  Frank Welker  | … |  Soundwave   |
Ääninäyttelijät > Suomenkieliset > Sarja

| 0 | 1 | 2 |
| --- | --- | --- |
|  Pekka Lehtosaari  | … |  Optimus Prime, Orion Pax (1. kauden jakso 26)   |
|  Jari Salo  | … |  Ratchet, sivuäänet   |
|  Susa Saukko  | … |  Arcee   |
|  Jussi Wahlgren  | … |  Bulkhead (kaudet 1–2), Shockwave (2. kausi), Alpha Trion (2. kausi), sivuäänet   |
|  Osku Ärilä  | … |  Bulkhead (3. kausi), Shockwave (3. kausi)   |
|  Kimmo Härmä  | … |  Smokescreen (2. kausi), Wheeljack, Knock Out, Tailgate, kenraali Bryce, sivuäänet   |
|  Riku Korhonen  | … |  Smokescreen (3. kausi), Bumblebee, sivuäänet   |
|  Rauno Ahonen  | … |  Ultra Magnus   |
|  Arto Nieminen  | … |  Megatron, Soundwave, sivuäänet   |
|  Tero Koponen  | … |  Starscream, M.E.C.H.:n kirurgi, Nemesis, Alpha Trion (3. kausi), Bombshock, sivuäänet   |
|  Juhani Rajalin  | … |  Breakdown, Dreadwing, Silas (kaudet 1–2), Cliffjumper, Vogel, Hardshell, sivuäänet   |
|  Ella Pyhältö  | … |  Airachnid, Rafin äiti   |
|  Jukka Pihlajaniemi  | … |  Predaking, Orion Pax (2. kauden jaksot 1–3)   |
|  Petrus Kähkönen  | … |  Jack Darby   |
|  Amy Burgess  | … |  Miko Nakadai   |
|  Aarni Hyökki  | … |  Raf Esquivel   |
|  Petri Hanttu  | … |  William Fowler, sivuäänet   |
|  Tarja Alexander  | … |  June Darby, Sierra   |
|  Markus Bäckman  | … |  Unicron   |
Ääninäyttelijät > Suomenkieliset > Elokuva

| 0 | 1 | 2 |
| --- | --- | --- |
|  Pekka Lehtosaari  | … |  Optimus Prime   |
|  Petri Hanttu  | … |  Bumblebee   |
|  Susa Saukko  | … |  Arcee   |
|  Juhani Rajalin  | … |  Bulkhead, Darksteel   |
|  Kimmo Härmä  | … |  Smokescreen, Knock Out   |
|  Jari Salo  | … |  Ratchet, Wheeljack, Shockwave   |
|  Markus Bäckman  | … |  Ultra Magnus, Unicron   |
|  Arto Nieminen  | … |  Megatron   |
|  Tero Koponen  | … |  Starscream, Predaking   |
|  Rauno Ahonen  | … |  Skylynx   |
Ääninäyttelijät > Robots in Disguise

| 0 | 1 | 2 |
| --- | --- | --- |
|  Riku Korhonen  | … |  Bumblebee   |
|  Pekka Lehtosaari  | … |  Optimus Prime   |
|  Jari Salo  | … |  Ratchet   |
|  Kari Leppälä  | … |  Starscream   |
Supertietokone

Cray-1-supertietokone 1970-luvulta.
Supertietokone on erään määritelmän mukaan tietokone, joka valmistuessaan on tehokkaimpien tietokoneiden joukossa.
Supertietokoneiden käyttökohde on suurteholaskennassa (engl. High Performance Computing, HPC).
Supertietokoneen laskentateho ilmoitetaan flopseina (engl. floating point operations per second), joka kertoo kuinka monta liukulukuoperaatiota tietokone suorittaa sekunnissa. Yleensä supertietokoneelle ilmoitetaan teoreettinen laskentateho (Rpeak) ja korkein testiohjelmistolla käytännössä saavutettu laskentateho (Rmax). Esimerkiksi Suomessa CSC:n supertietokoneen teoreettinen laskentateho on noin 2,2 teraflopsia ja korkein käytännössä saatu laskentateho noin 1,2 teraflopsia.
Suuren laskentatehon saavuttamiseksi ei välttämättä tarvita kallista erikoisvalmisteista supertietokonetta, vaan useista tavallisista kuluttajien saatavilla olevista tietokoneista voidaan koota klusteri. Esimerkiksi marraskuussa 2004 maailman seitsemänneksi tehokkain supertietokone oli 1 100:sta Applen Xserve-palvelimesta koottu System X -klusteri. Tarkoitukseen kehitetty supertietokone kuten Earth Simulator voi olla moninkertaisesti nopeampi kuin klusterointitekniikka käyttävä.
Supertietokoneen nopeus ei riipu pelkästään suoritintehosta tai suoritinytimien määrästä. Koska supertietokoneessa on yleensä satoja tai tuhansia suorittimia, niiden keskinäisen kommunikaation nopeus (kytkentäverkon nopeus) muodostuu helposti pullonkaulaksi. Kommunikaatioväylätekniikkaa on useita, joista yleensä käytetään yhteistä nimitystä remote direct memory access.
Historia

Ensimmäiset varsinaiset supertietokoneet tulivat markkinoille 1960-luvulla. Ensimmäisiä olivat IBM 7030 ja Manchesterin yliopiston Atlas. Ensimmäisenä kaupallisena supertietokoneena pidetään Control Data Corporationin (CDC) CDC 6600 -tietokonetta, jota varten termi supertietokone on syntynyt.
Monet tunnetuista supertietokoneista 1960-luvulla olivat Seymour Crayn Control Data Corporation (CDC) -yrityksessä suunnittelemia. CDC johti supertietokonemarkkinoita aina 1970-luvulle, kunnes Cray lähti yrityksestä ja perusti oman yrityksensä, Cray Researchin. Cray valtasi supertietokonemarkkinat uudenlaisilla ratkaisuillaan pitäen kärkisijaa hallussaan 25 vuotta (1965–1990).
1980-luvulla ilmaantui suuri määrä pienempiä kilpailijoita, kuten minitietokoneidenkin kohdalla vuosikymmentä aikaisemmin, mutta monet näistä katosivat 1990-luvun puolivälin ”supertietokoneiden markkinaromahduksessa”. 2010-luvulla supertietokoneet ovat tyypillisesti yksilöllisiä tilaustöitä, jotka ovat perinteisten tietotekniikkayritysten valmistamia, kuten esimerkiksi IBM:n ja HP:n. Kyseiset yritykset ostivat useita 1980-luvun yrityksiä hankkiakseen itselleen kokemusta supertietokoneista. Cray Inc. on edelleen erikoistunut supertietokoneiden valmistukseen.
Vuonna 2004 maailman tehokkain supertietokone oli yhdysvaltalainen IBM Blue Gene/L, joka ohitti Earth Simulatorin noin 70 teraflopsin suorituskyvyllä. BlueGene piti superkoneiden ykkössijaa kunnes vuonna 2008 IBM Roadrunner -supertietokone ohitti sen laskentanopeudessa ensimmäisenä petaflopsin suorituskykyyn yltäneenä.
Marraskuussa 2010 kiinalainen supertietokone Tianhe-1 oli maailman tehokkain noin 2,5 petaflopsin tehollaan. Ennätyksen rikkoi kesäkuussa 2011 japanilainen K computer 10,51 petaflopsilla ja kesäkuussa 2012 IBM Sequoia 16,32 petaflopsilla.
Vuonna 2016 TOP500-listan ykkössijalla oli kiinalainen Sunway TaihuLight (93 PFLOPS). Marraskuussa 2018 ykkössijalla oli Summit (200 PFLOPS). Kesäkuussa 2020 ykköspaikan otti Fugaku (415,5 PFLOPS). Toukokuussa 2022 nopeimmaksi nousi ensimmäinen eksaluokan supertietokone Frontier. Ensimmäinen eksaluokan supertietokone Euroopassa tunnetaan koodinimellä "Jupiter" ja se asennetaan Saksaan vuonna 2024. Jupiterin budjetti on 500 miljoonaa euroa kuuden vuoden ajalle, joka on vastaavalla tasolla kuin Frontierin.
Eräät supertietokoneet käyttävät GPGPU-teknologiaa laskentakapasiteetin lisäämiseen. Esimerkiksi Oak Ridgen Titan.
Perinteisen simulaatiokäytön ja tieteellisen laskennan lisäksi supertietokoneita käytetään syväoppimisessa ja neuroverkkojen koulutuksessa. Cerebrasin Andromeda sisältää suuren määrän suoritinytimiä, mutta siinä käytetyt ytimet eivät pysty suurteholaskennassa vaadittuun kaksoistarkkuuteen liukulukulaskennassa.
Suomessa

Supertietokoneiden aikakauden katsotaan alkaneen Suomessa syksyllä 1989, kun Valtion tietokonekeskuksen konesaliin asennettiin Cray X-MP. Toukokuussa 1995 otettiin käyttöön  X-MP:n seuraaja Cray C94. Sitä seurasi vuoden 1996 kesäkuussa Cray T3E, joka oli vuosia Pohjoismaiden tehokkain tietokone. Syksyllä 2000 otettiin käyttöön IBM SP Power3 –laitteisto, joka korvattiin vuonna 2002 IBM:n p690 Power4 –laitteistolla. Cray XT4:n, eli tuttavallisemmin Louhi otettiin käyttöön kesäkuussa 2007. HP Proliant CP400, joka sai nimekseen Murska, saatiin käyttöön heinäkuussa 2007. Cray XC40 ja HP Apollo 6000 XL230a/SL230s Supercluster - eli Sisu ja Taito - vihittiin käyttöön huhtikuussa 2013 ja ne palvelivat menestyksekkäästi vuoteen 2019. Puhti vihittiin käyttöön 23. syyskuuta 2019 ja alkuvuodesta 2020 saatiin käyttöön Mahti.
Suomessa > Nykyään

Marraskuussa 2024 kolme suomalaista tietokonetta oli 500:n nopeimman joukossa:
LUMI  Vuonna 2021 Kajaaniin nousi LUMI-tietokone EU:n ja kymmenen EU-maan yhteisprojektina. Sen lasketatehoksi on ilmoitettu 552 petaflopsia. Tietokone nousi TOP500-listan kolmanneksi ja Euroopan nopeimmaksi toukokuussa 2022.
LUMI-C
MAHTI  on Tieteen tietotekniikan keskuksen CSC:n Kajaanissa sijaitseva supertietokone, joka vihittiin käyttöön lokakuussa 2020.
Suomessa toimii myös Puhti, joka on CSC:n hallinnoima, vuonna 2019 käyttöönotettu laite. Puhti-koneen teoreettinen huipputeho yltää 1,8 petaflopsiin. Tallennustilaa on 4,8 petatavua. Supertietokone sisältää myös tekoälytutkimukseen, tekoälysovelluksille ja muuhun grafiikkasuorittimilla tehtävään laskentaan tarkoitetun osion, jonka teoreettinen laskentateho on 2,7 petaflopsia.
Supertietokoneiden merkityksestä

Supertietokoneet mahdollistavat uusia asioita. Aikaisemmin liian pitkän aikaa vieneet ongelmat voidaan ratkaista kohtuullisessa ajassa.
Supertietokoneet ovat olleet vientikieltojen merkittäviä kohteita, sillä niissä on uuteen teknologiaan, valtaan ja voimaan, kuten sodankäyntiin liittyviä ominaisuuksia.
Valtioiden supertietokonekeskukset ovat edellä mainituista syistä olleet vuoden 1991 Persianlahden sodasta lähtien informaatiosodankäynnin maaleja. Suomessakin merkittävä supertietokoneiden käyttö, sään laskeminen lienee selvimpiä sotilaallisesti merkittäviä asioita.
Supertietokoneita käytetään muun muassa
vaativimman, eli laskennallisesti kompleksisen tieteen ja teknologian tutkimukseen
lääkkeiden vaikutuksen simulointiin soluissa ja ihmisessä
salakirjoituksen murtamiseen
yhä tarkemman tai pidemmän aikavälin sään ennustamiseen
vaativimpaan tekniseen suunnitteluun, kuten häivelentokoneiden ominaisuuksien optimointiin
ydinräjähdysten simulointiin. Tämä viimeisin kapasiteetti mahdollistaa uuden tyyppisten ydinaseiden rakentamisen ilman ydinkokeita.
Supertietokoneet ovat myös yleisesti yhä tärkeämmän asian, kompleksisuuden hallinnan välineitä.
Laitevalmistajat ja mallit

Tunnettuja valmistajia ovat mm. Cray, Fujitsu, IBM.
Toisinaan supertietokoneet voivat olla yksittäistapauksia tietyn tilaajan tai käyttötarkoituksen mukaan.
Käyttöjärjestelmät

1990-luvulla supertietokoneiden TOP500-listalla suurin osa järjestelmistä käytti kaupallisia Unix-versioita, joita olivat IRIX, UNICOS, AIX ja Solaris. Ensimmäinen Linuxia käyttävä järjestelmä tuli listalle kesäkuussa 1998.
Vuonna 2013 Linux dominoi supertietokoneissa yli 95% osuudella.
Syksyn 2017 TOP500-listalla jokainen kone käytti Linuxia. Tätä aiemmalla listalla oli vielä mukana kaksi IBM AIXia käyttävää konetta.
Kuvia

Los Alamos Blue Mountain
NEC SX-5
JAMSTEC Earth Simulator
IBM Blue Gene Q
Aiheesta muualla

Kuvia tai muita tiedostoja aiheesta Supertietokone Wikimedia Commonsissa
http://www.top500.org/ – 500 tehokkaimman tietokoneen vuosittainen lista
| --- | --- |
Auktoriteettitunnisteet: Kansalliset :  Ranska  BnF data  Saksa  Israel  Yhdysvallat  Japani  Tšekki 
Cray-2.
Supertietokoneiden käyttöjärjestelmäperheet – 1993–2021 järjestelmien osuudet TOP500-sivuston mukaan.
Saar kesäolympialaisissa 1952

Saarin protektoraatti osallistui Helsingin kesäolympialaisiin vuonna 1952 36 urheilijan joukkueella. Saar oli Ranskan protektoraattina tuohon aikaan ollut Saksan osa, joka osallistui olympialaisiin vain näissä kisoissa. Myöhemmin Saar yhdistyi Saksaan ja näin maata ei nähty uudelleen olympialaisissa. Maan urheilijat osallistuivat yhdeksään eri lajiin. Maan lipunkantajana avajaisissa toimi pituushyppääjä Toni Breder. Joukkue ei saavuttanut kisoissa mitalia.
David Stach

| David Stach> Henkilötiedot |
| --- | --- |
Syntynyt: 22. helmikuuta 1992 (ikä 32) Kladno, Tšekkoslovakia
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  oikea
Pituus:  183 cm
Paino:  82 kg
Pelaajaura
Pääsarjaura:  2012–
Aik. seurat:  Lukko (SML) HC Kladno (ČEL/Tšekki I) HC Havlíčkův Brod (Tšekki I) Piráti Chomutov (ČEL) HC Plzeň (ČEL) Rytíři Kladno (ČEL) HC Vítkovice (ČEL)
David Stach (s. 22. helmikuuta 1992 Kladno, Tšekkoslovakia) on tšekkiläinen jääkiekkoilija. Hän on pelipaikaltaan vasen laitahyökkääjä ja laukoo oikealta.